ສະຫະລັດຈັບ 6 ຄົນ ໃນຂໍ້ຫາ ຊ່ອຍກຸ່ມຕາລີບັນ
ສະຫະລັດກ່າວຫາປະຊາຊົນ 6 ຄົນ ໃນຂໍ້ຫາສະໜັບສະໜຸນ ແລະໃຫ້ເງິນແກ່ ກຸ່ມຕາລີບັນໃນປາກີສຖານ.
ສະຫະລັດໄດ້ກ່າວຫາປະຊາຊົນ 6 ຄົນໃນຂໍ້ຫາຊ່ອຍສະ ໜັບສະໜຸນແລະໃຫ້ເງິນແກ່ກຸ່ມຕາລີບັນປາກີສຖານ ຊຶ່ງ ເປັນກຸ່ມທີ່ລັດຖະບານອາເມຣິກັນຖືວ່າເປັນກຸ່ມກໍ່ການ ຮ້າຍນັ້ນ ກະຊວງຍຸຕິທໍາສະຫະລັດກ່າວໃນວັນເສົາວານນີ້ວ່າ ປະ ຊາຊົນ 3 ຄົນໃນລັດຟລໍຣິດາໃນພາກຕາເວັນອອກສຽງ ໃຕ້ຂອງສະຫະລັດ ຊຶ່ງທັງ 3 ຄົນເປັນສັນຊາດອະເມລິກາ ທີ່ມີເຊື້ອສາຍມາຈາກປາກີສຖານ ໄດ້ຖືກຈັບກຸມແລະຖືກ ຟ້ອງຮ້ອງຢ່າງເປັນທາງການໂດຍຄະນະຕຸລາການຈຸນຶ່ງ ແຕ່ອີກ 3 ຄົນຍັງຊອກຫາໂຕ ຢູໃນປາກີສຖານ ທາງການສະຫະລັດກ່າວຫາພວກຜູ້ຕ້ອງສົງໄສທັງ 6 ຄົນນີ້ວ່າ ໄດ້ໃຊ້ລະບົບບັນຊີເງິນທະນາຄານຢ່າງລະອຽດ ແລະໄດ້ໂອນເງິນຈໍານວນ 50 ພັນໂດລາໄປຍັງປາກີສຖານ ເພື່ອສະໜັບສະໜຸນພວກຫົວຮຸນແຮງແລະ ພວກຄອບຄົວ ຂອງເຂົາແລະເພື່ອຊື້ອາວຸດຍຸດໂທປະກອນຕ່າງໆ ນອກຈາກນັ້ນ ສະຫະລັດກ່າວວ່າ ຄົນນຶ່ງໃນຈໍານວນຜູ້ຕ້ອງສົງໄສ ເຫລົ່ານີ້ ຄືນາຍ Hafiz Muhammed Ali Khan ວັຍ 76 ປີເປັນ ອິມາມ ຫລືນັກບວດສາສະໜາອີສລາມທີ່ໂບດ Flagler ໃນນະຄອນ Miami ລັດ ຟລໍຣິດາ ມີໂຮງຮຽນສອນສາສະໜາອີສລາມໃນເມືອງ Swat ທີ່ປາກີສຖານ ແລະໃຫ້ພວກຫົວຕໍ່ສູ້ອາໄສພັກເຊົາຢູ່ທີ່ນັ້ນແລະສອນພວກເດັກນັກ ຮຽນວິທີການສັງຫານຄົນອະເມລິກັນໃນອັຟການີສຖານນັ້ນ